钦定古今图书集成/理学汇编/学行典/第068卷 > 徐干中论 > 《大巧若拙赋》〈以随物成器巧在乎中为韵〉唐·白居易
## 钦定古今图书集成/理学汇编/学行典/第068卷 > 徐干中论 > 《大巧若拙赋》〈以随物成器巧在乎中为韵〉唐·白居易

巧之小者有为，可得而窥；巧之大者无朕，不可得而
知。盖取之于《巽》，受之以随，动而有度，举必合规。故曰：
“大巧若拙，其义在斯。”若乃抡材于山，审器于物，将务
乎心匠之忖度，不在乎手泽之翦拂。故为栋者任其
自天而端；为轮者取其因地而屈。其工也于物无情；
其正也于法有程。既游艺而功立，亦居肆而事成。大
小存乎目击；材无所弃，用舍在于指顾。物莫能争，然后任道弘用，随形制器。信无为而为，因所利而利。不
凝滞于物，必简易于事，岂朝疲而夕倦。庶日省而月
试。“知大巧之有成，见庶物之无弃。”然则比其义，取其
类，亦犹善为政者物得其宜，能官人者才适其位。嘉
其尺度。

有则绳墨无挠，工非剞劂自得。《不矜》之能器。

靡雕锼。谁识无心之巧，众谓之拙，以其因物不改；我
谓之巧，以其成功不宰。不改故物全，不宰故功倍，遇
以神也。郢匠之术攸同，合乎道焉，老氏之言斯在。噫！
舟车器异，杞梓材殊，罔枉枘以凿，罔破圆为觚，必将
考广狭以分寸，定刓方以规模，则物不能以长短隐，
材不能以曲直诬，可谓艺之要、道之枢，是谓心之术
也，岂虑手之伤乎？且夫“大明若蒙，大盈若冲”，是以大
巧弃其末工。则知巧在乎不违天真，非役神于木人
之内；巧在乎无枉物性，非劳形于棘猴之中。若然者，
岂徒于《般尔》之辈，骋伎而校功哉。